Alfabet

**Alfabet** er en samling eller en standardisert liste med alle bokstavene eller symbolene som brukes i et språk eller skriftsystem. Bokstaver er symboler som ca. representerer enkeltlydene i et språk, i motsetning til andre skriftsystemer som representerer større byggeklosser som: stavelser, hele ord, eller konsepter. I norsk og de fleste alfabeter er det noen enkeltlyder som ikke blir representert med én bokstav, men som en kombinasjon av bokstaver som: ⟨sj⟩ eller ⟨skj⟩ for /ʃ/ lyden, eller ⟨ng⟩ for /ŋ/ lyden og ofte har morfologiske trekk. Derfor er ikke de fleste alfabeter helt fonemiske eller fonetiske, i motsetning til lydskrift som det internasjonale fonetiske alfabetet (engelsk: IPA) er laget til. 

Ordet ‘alfabet’ kommer fra de to første bokstavene i det greske alfabetet: ⟨α⟩ og ⟨β⟩, kalt *[[alfa]]* og *[[beta]].* De fleste språk i verden bruker en variant av det latinske alfabetet (som vist på kartet). For eksempel er det dansk-norske alfabetet latinsk siden det inkluderer det latinske alfabetet i tillegg til de modifiserte bokstavene: Æ, Ø, og Å.

Ved å ha en fast rekkefølge på bokstavene som alle kan, muliggjør det å organisere text, ord og navn i alfabetisk rekkefølge (*alfabetisering)*, som for eksempel i en ordbok. Før kunne bokstaver bli brukt som tall også, som det hebraiske alfabetet.

I enkelte sammenhenger brukes ordet også om tegnsett som omfatter andre skrifttegn enn bokstaver, for eksempel morsealfabetet. Som bruker byggeklosser mindre enn bokstaver for å lage koder for bokstaver, tall, og andre tegn.

## Alfabetiske skriftsystemer
Ordet alfabet har en bred definisjon hvor det inluderer samlingen av alle symbolene som er i hvilket som helst skriftsystem eller tegnsett, og en smal definisjon hvor det inkluderer bare skriftsystemer som er nær språk-lyd nivå. Skriftsystemer på dette nivået deles inn i tre hoved typer, avhengig av hvordan de representerer vokaler, og noen ganger inkluderes en spesiell type:
* Ekte alfabet eller bare alfabet: vokaler representeres på samme måte som konsonanter, som i det latinske og det greske alfabetet
* Abugida: vokaler er inkludert i symbolet, altså for eksempel et symbol for /ka/ og ikke /k/ på egen hånd, som i katakana primær alfabetet til japan og devanagari
* Abjad: vokaler vises bare som små merker eller kan ignoreres, som i det hebraiske alfabetet.
* Featuralt alfabet: symbolene er basert på noen fonologiske særtrekk som bygger opp språklydene. Dette gir noen instruksjoner på hvordan man skal produsere lydene i språket som i det koreanske alfabetet

## Kunstige skriftsystemer
Kunstige skriftsystemer har ikke blitt formet naturlig gjennom tiden, men blitt designet av en person eller gruppe over relativt kort tid. Folk kan lage et skriftsystem som for eksempel et hobbyprosjekt til en fantasiverden som en del av verdensbyggingen, eller bli sett på som en nødvendig innovasjon hvis et språk ikke kan skrives ned enda. Noen eksempler på dette er det koreanske alfabetet hangul, tengwar av J.R.R. Tolkien, og klingon-alfabetet fra *[[Star Trek]]*. Noe skrift er asemisk, som betyr at de ikke har en reell betydning, men som å skrive i tunger eller for kunst.

## Se også
* Det dansk-norske alfabetet
* Futhark – runealfabeter
* Det etruskisk alfabetet
* Det greske alfabetet
* Det latinske alfabetet
* Det gotiske alfabetet
* Det kyrilliske alfabetet
* Det hebraiske alfabetet
* Det arabiske alfabetet
* Hangul – det koreanske alfabetet
* Bokstaveringsalfabet – også kalt «fonetisk» alfabet, må ikke forveksles med det internasjonale fonetiske alfabetet
* Konsonant
* Vokal
* Diakritiske tegn
* Alfabetskrift
* Stavelsesskrift
* Shavian
* Ordskrift
* Det akrofone prinsippet
* Quikscript

## Eksterne lenker
* Hvor enkelt er alfabetet? En artikkel av Standard Norge på forskning.no
* George Cruikshanks komiske alfabet fra 1836